Katolička izdavačka kuća i časopis Crkva u svijetu
Katolička izdavačka kuća i časopis Crkva u svijetu dio je izdavačke djelatnost Katoličkog bogoslovnog fakulteta Sveučilišta u Splitu, a priređuje i izdaje znanstvene i stručne publikacije iz područja teologije, povijesti, duhovnosti, filozofije i književnost (poezija), te znanstveni časopisa Crkva u svijetu.
Dok ćete listati, čitati ovu knjigu, iskusit ćete da događaji ispisani na njezinim stranicama, događaji u evanđeoskom duhu ispisani, nisu neke dvije tisuće godina stare priče, da osobe o kojima je riječ, nisu osobe iz nekog minulog vremena. To su ljudi koji su Isusa gledali i koje je Isus gledao; ljudi koji su grlili Isusa i koje je Isus grlio; ljudi kojima je Isus svojim životom, smrću i uskrsnućem neposredno poručio i protumačio da ljudski život nije nešto oskudno. Da je istina da je Bog čovjeka – svakoga od nas – stvorio čudesno i predivno, mudro i s ljubavlju. To su ljudi koji i danas žive, i ne samo onkraj vremena, u vječnosti. To su ljudi s kojima nas povezuje Isusova ljubav. To su ljudi čija nas vjera pokreće, ljudi čija su radost i bol i naša radost i bol. Stjepan Lice
Autorska prava (c) 2026 Katolička izdavačka kuća i časopis Crkva u svijetu
„Svjetlo mojoj stazi“ zbirka je nedjeljnih i nekih blagdanskih homilija, temeljenih na liturgijskom ciklusu godine B. Možda bismo je točnije mogli nazvati zbirkom homiletske građe, jer čitatelju i možebitnom propovjedniku često nudi misli i ideje koje vrijedi dalje razraditi, ovisno o aktualnom životu vjernika, Crkve i društva. Sve su homilije iz ove zbirke izrečene u pastoralnom djelovanju u više župnih zajednica. Neke od njih tek su naknadno uobličene i sistematizirane. Svakako, pružaju homiletski materijal za daljnju razradu i refleksiju i za vrijeme koje će doći. Čvrsto su utemeljene na Svetom pismu liturgijske godine B. U tom smislu ovdje napisano moglo bi poslužiti i u katehetskom djelovanju.
Godine 301. kralj Drtad III. i sveti Grgur Prosvjetitelj proglasili su Armeniju prvom kršćanskom državom na svijetu. Tijekom godina, Armenska Crkva preživjela je osvajanja, raseljenja, genocid i ateizam te je postala predvodnica kršćanske vjere na Istoku. Aram I. piše: “U svijetu koji se stalno i radikalno mijenja, Armenska Crkva ne bi trebala postati muzej duhovne baštine; niti bi trebala ostati zatočena u okamenjenom institucionalizmu. Pozvana je odgovoriti, u vjernosti temeljnim vrijednostima Evanđelja, na očekivanja svoga naroda i na izazove suvremenog svijeta.” Ova je knjiga namijenjena ljudima svih društvenih slojeva, onima koji žele učiti o povijesti i suvremenom svjedočanstvu Armenske Crkve. Njegova Svetost Aram I., katolikos Svete Stolice Cilicije, međunarodno je poznati duhovni lider i ekumenski zauzeta osoba. U dva navrata (1991.-2005.) bio je moderator Svjetskog vijeća crkava (WCC) te u dva navrata (2006.-2016.) predsjednik Bliskoistočnog vijeća Crkava (MECC).
Vitae exemplar – prilozi o Marulu, zbornik je autorovih objavljenih i neobjavljenih članaka pisanih znanstvenom metodom koja je relevantna za humanističke znanosti, uz dosljedno navođenje izvora i literature. Mučeništvo u misli Marka Marulića; Marulić's proposal for Christain Education; Bl. Alojzije Stepinac u svjetlu govora Marka Marulića o svetosti i svecima; 500. godina od smrti Marka Marulića: Marulova duhovna ostavština; Teološka aktualnost Marka Marulića; Suvremeni vjeroučitelji u svjetlu života i misli Marka Marulića; Prikaz knjige Franza Posseta, Catholic Advocate of the Evangelical Truth: Marcus Marulus. te dLica sv. Jeronima kod Marka Marulića; Doprinos razumijevanju Marulićeva učenja o laži; iskustvo obraćenja kod sv. Jeronima i Marka Marulića; Marulić i „Great Matter“ kralja Henrika VIII. osada neobjavljenih radova; Prilog recepciji djela Marka Marulića. Knjiga je namijenjena svima koji rade u osnovnim, srednjoškolskim i visoko-školskim ustanovama, odnosno široj čitalačkoj publici, a posebno onima koji se zanimaju za lik i djelo Marka Marulića. Dok istražuje teološko-duhovnu misao splitskog humanista, autor je dobro konteksualizira tako da čitatelj može doznati puno ne samo o Maruliću nego i o raznim teološkim pitanjima (mučeništvu, svetosti i svecima, poimanju ženidbe itd.).
Zbornik „Kruh naš svagdanji daj nam danas“ predstavlja vrijedan doprinos interdisciplinarnom promišljanju hrane, prehrambenih navika i suvremenih poremećaja koji obilježavaju našu kulturu i društvo. Iz pastoralnoteološke perspektive, djelo se ističe kao prijeko potreban most između teološkog uvida, konkretne ljudske svakodnevice i izazova današnjeg čovjeka, koji se, paradoksalno, suočava i s obiljem i s oskudicom. Pastoralna teologija polazi od cjelovitog shvaćanja čovjeka – kao bića tijela, duha i odnosa – te stoga tema hrane ne pripada samo području biologije ili javnog zdravstva, nego i području duhovnosti, slobode, grijeha i milosti. U tom smislu, ovaj zbornik nudi upravo ono što suvremeni pastoral treba: ozbiljno razumijevanje fenomena koji duboko oblikuje obiteljsku svakodnevicu, društvene strukture, duhovne navike i identitet zajednica.
Autorska prava (c) 2025 Katolička izdavačka kuća i časopis Crkva u svijetu
Po uzoru na sv. Pavla fra Toma će pisati pisma građanima gradova u kojima je propovijedao (Dubrovnik, Lyon, Cahors), ali i brojnim poznatim osobama svoga vremena (papama Hadrijanu VI. i. Klementu VII., biskupima Augustinu Grimaldiju i Urbanu de Miolansu, savojskom vojvodi Karlu III. Dobrom). Većina spomenutih pisama su tzv. javna pisma, odnosno pisma napisana s ciljem da ih upoznaju ne samo njihovi naslovnici nego i javnost. U tu skupinu pisama spadaju i četiri pisma koja su tiskana u Toulouseu 1519., a koja se sada po prvi put pojavljuju u hrvatskom prijevodu: Pismo Senatu Toulousea; Pismo supružnicima; Pismo studentima Toulousea te Pismo vojnicima. Ovom zbirkom fra Tominih pisama hrvatskoj se javnosti po prvi put omogućuje uvid u fra Tomina djela, odnosno u njegovu misao. Izdavač: Katolički bogoslovni fakultet Sveučilišta u Splitu Katolička izdavačka kuća i časopis Crkva u svijetu ISBN 978-953-8429-48-4 (CuS) ISBN 978-953-7187-46-0 (KBF) Uvez: tvrdi Broj stranica: 168 Jezik: hrvatski, latinski Godina izdanja: 2025. Visina: 240 mm Širina: 165 mm Cijena: 20,00 €
Don Ivan Škarica – svećenik po srcu Božjem
Knjiga „Don Ivan Škarica – svećenik po Srcu Božjemu“, priredio je Stipan Bodrožić, a posvećena je svećeniku preminulom 1971. u dobi od 38 godina, na glasu svetosti. I danas, pola stoljeća od njegove smrti, vjernici ga se rado sjećaju u njegovom rodnom Podgrađu, a još više u župi Zelovo, u kojoj je bio jedanaest godina župnik. Izdavač: Katolička izdavačka kuća i časopis Crkva u svijetu Župa Uznesenja BDM Podgrađe Udruga Prsten Podgrađe Nakladnik Katolička izdavačka kuća i časopis Crkva u svijetu ISBN 978-953-8429-50-7 Uvez: meki Broj stranica: 132 Jezik: hrvatski Godina izdanja: 2025 Visina: 240 mm Širina: 165 mm
Dimensione etica della struttura ontica della personaumana
iz recenzija (...) Djelo Mirjane Pinezić namijenjeno je znanstvenoj zajednici, onima koji rade u području fenomenologije, ali i studentima koji prvi put pristupaju proučavanju filozofkinje Edith Stein. Ova knjiga, kao i druga autoričina istraživanja, ima prednost što dopire do svih. Čitatelj može pristupiti autoričinim istraživanjima na temelju vlastitog predznanja i može dublje proniknuti u ta istraživanja. Čitatelj je stoga motiviran da se vrati "izvorima" Edith Stein, koje autorica poznaje i majstorski koristi. (...) Sadržaj knjige nudi originalan pristup fenomenologiji Edith Stein i predstavlja snažan poticaj za daljnja istraživanja. (...) Svezak je namijenjen prvenstveno filozofima i teolozima, odnosno svima onima koji proučavaju pitanja etike i filozofskog morala. Knjiga će biti korisna i onima koji su zainteresirani za istraživanje funkcioniranja čovjeka kao moralnog subjekta. Izdavač: Katolički bogoslovni fakultet Sveučilišta u Splitu Nakladnik Katolička izdavačka kuća i časopis Crkva u svijetu ISBN 978-953-8429-51-4 Uvez: meki Broj stranica: 180 Jezik: talijanski Godina izdanja: 2025 Visina: 210 mm Širina: 140 mm Cijena: 20,00 €
Nakladnik: Katolička izdavačka kuća i časopis Crkva u svijetu ISBN 978-953-8429-39-2 Uvez: meki Broj stranica: 164 Jezik: Hrvatski Godina izdanja: 2025 Visina: 240 mm Širina: 170 mm Cijena: 10,00 €
crkvena pjesmarica; liturgijsko pjevanje
iz recenzija „Tko pjeva dvostruko moli“ uvriježio se kao poznati citat sv. Augustina, koji je služio, i još uvijek služi, kao nadahnuće ne samo vjernom narodu Božjem, već i samim crkvenim glazbenicima – orguljašima, skladateljima, dirigentima, tj. svima onima koji svojim sudjelovanjem na glazbenom području doprinose stvaranju prikladne glazbe za liturgiju po načelu „iz liturgije za liturgiju“. Službenim liturgijskim pjesmaricama uvijek su na neki način prethodile manje ili veće pjesmarice napravljene od raznih entuzijasta i sakupljača toga blaga. Kod nas su poznati A. Jurjević, A. Baričević, F. Langer, Đ. Arnold, M. Jajić, J. Juratović, F. Pintarić , V. Žganec, S. Hadrović i u novije vrijeme M. Vuk sa svojim zbirkama Hrvatske Božićnice i uskrsnice, itd. Ovim sakupljačima i skladateljima liturgijskog blaga tako se pridružuje u naše vrijeme entuzijast i zaljubljenik u crkvenu glazbu Mirko Jurić koji je duže vrijeme skupljao i objedinio u pjesmaricu veliki broj raznih napjeva od popijevaka, psalama, himana i hvalospjeva. Uz poznate popijevke u pjesmaricu su uvrštene manje poznate popijevke ali one se pjevaju u nekim zajednicama. Dobro je da je autor popijevke složio po liturgijskoj godini i po prikladnosti u određenom liturgijskom činu od ulazne do pričesne pjesme. Izdavač: Katolički bogoslovni fakultet Sveučilišta u Splitu Nakladnik: Katolička izdavačka kuća i časopis Crkva u svijetu ISMN 979-0-9013739-0-7 Uvez: Tvrdi Broj stranica: 931 Jezik: Hrvatski Godina izdanja: 2025 Visina: 245 mm Širina: 175 mm Cijena: 25,00 €
Povijest jednog sukoba za budućnost novih susreta. Turska prisutnost u Dalmaciji od 16. do 18. stoljeća
Iz recenzije ... Djelo predstavlja devet znanstvenih radova koji obrađuju političku, društvenu i vjersku stvarnost na hrvatskom dijelu jadranskog priobalja od 16. do 18. stoljeća. Radovi su pisani na osnovu originalne izvorne građe prikupljene u državnim i privatnim arhivima pri čemu sabiru i nadograđuju prethodne spoznaje o navedenim temama. Zbornik predstavlja krunu istoimenog istraživanja sprovedenog uz potporu projekta Sveučilišta Oxford u okviru programa ‘New Horizons for Science and Religion in Central and Eastern Europe’ kojeg financira Zaklada John Templeton. Objavljen je dvojezično, na hrvatskom i engleskom jeziku. Izdavač: Katolički bogoslovni fakultet Sveučilišta u Splitu Katolička izdavačka kuća i časopis Crkva u svijetu ISBN 978-953-7187-35-4 (KBF) ISBN 978-953-8429-40-8 (CuS) Uvez: meki Broj stranica: 576 Jezik: hrvatski, engleski Godina izdanja: 2025 Visina: 240 mm Širina: 165 mm Cijena: 30,00 €
Teologija i medicina pred izazovima promjene spola
Ovim zbornikom radova okrunjen je zajednički rad Katoličkog bogoslovnog fakulteta Sveučilišta u Splitu i Hrvatskog katoličkog liječničkog društva na promišljanju jedne od izazovnih pojava suvremenoga svijeta i društva. Naime, riječ je o znanstveno-stručnom skupu koji je imao za cilj izlagati i raspravljati o temi promjene spola o kojoj se sve više govori u javnosti. S obzirom na spoznaje koje postoje o ovoj temi u odnosu na prijašnja vremena, ove nisu samo na razini zapažanja ovog fenomena koji nije samo neobični fenomen s obzirom na medicinsko-biološku pojavnost, već je riječ o tome da novo vrijeme i nove medicinske tehnike pružaju mogućnost višestrukih intervencija u ljudski život, čemu se sve češće pribjegava. Dok mnogi ljudi drže dopustivim sve ono što je izvedivo, drugi se pitaju o ćudorednoj prikladnosti takvih zahvata, stoga neophodno je ponuditi kvalitetne odgovore na svim razinama na kojima se pojavljuju upiti. Izdavač: Katolički bogoslovni fakultet Sveučilišta u Splitu Katolička izdavačka kuća i časopis Crkva u svijetu Hrvatsko katoličko liječničko društvo ISBN 978-953-7187-39-2 (KBF) ISBN 978-953-8429-43-9 (CuS) ISBN 978-953-55125-9-2 (HKLD) Uvez: Meki Broj stranica: 236 Jezik: Hrvatski Godina izdanja: 2024 Visina: 210 mm Širina: 135 mm Cijena: 15,00 €
Autorska prava (c) 2024 Katolička izdavačka kuća i časopis Crkva u svijetu
Knjiga donosi opsežno istraživanje života i djelovanja fra Tome – putujućeg pučkog propovjednika, čudotvorca i proroka – s ciljem otkrivanja njegovih spisa te tragova koje je ostavio navješćujući Evanđelje. Kroz putovanje njegovim stopama, otkrivaju se mjesta koja je obilazio i snaga poruke kojom je tisuće suvremenika poticao na obraćenje i život u duhu evanđeoske čestitosti. Zaključak rukopisa preveden je talijanski, engleski, francuski i njemački jezik. Izdavač: Katolički bogoslovni fakultet Sveučilišta u Splitu Katolička izdavačka kuća i časopis Crkva u svijetu ISBN 978-953-7187-44-6 (KBF) ISBN 978-953-8429-45-3 (CuS) Uvez: tvrdi Broj stranica: 372 Jezik: hrvatski Godina izdanja: 2025 Visina: 240 mm Širina: 165 mm Cijena: 30,00 €
Obitelj je domaća Crkva i treba biti prva škola molitve. Počevši od najnježnije dobi, u obitelji djeca mogu naučiti doživljavati osjećaj za Boga zahvaljujući poučavanju i primjeru roditelja: život u ozračju označenom Božjom prisutnošću. Istinski kršćanski odgoj ne može izostaviti iskustvo molitve. Ako se u obitelji ne nauči moliti, poslije će biti teško ispuniti tu prazninu. I stoga, želio bih vam uputiti poziv da ponovno otkrijete ljepotu zajedničke molitve kao obitelj, u školi Svete nazaretske obitelji, i tako postanete jedno srce i jedna duša, prava obitelj. Papa Benedikt XVI. Izdavač: Katolička izdavačka kuća i časopis Crkva u svijetu ISBN 978-953-8429-46-0 Uvez: Meki Broj stranica: 140 Jezik: Hrvatski Godina izdanja: 2025. Visina: 210 mm Širina: 135 mm Cijena: 20,00 €
iz recenzije ... Knjiga, osim što će biti veoma korisna kršćanskoj publici, isto tako bit će od velike pomoći skepticima ili nekršćanima koje zanima kršćansko shvaćanje Boga i čovjeka. Usmjerena je također na pastoralne djelatnike, teologe i zauzete vjernike laike, ali i na preispitivanje i produbljenje teološka-pastoralne svijesti s obzirom na goruća crkvena i društvena pitanja, a isto tako na one koji na visokoškolskim i srednjoškolskim ustanovama sudjeluju u prenošenju znanja s područja teoloških disciplina te na razini duhovne i pastoralne formacije na osobnoj, župnoj ili fakultetskoj izobrazbi. ... Izdavač: Katolička izdavačka kuća i časopis Crkva u svijetu Katolički bogoslovni fakultet sveučilišta u Splitu ISBN 978-953-8429-44-6 (CuS) ISBN 978-953-7187-40-8 (KBF) Uvez: Meki Broj stranica: 160 Jezik: Hrvatski Godina izdanja: 2024 Visina: 210 mm Širina: 135 mm Cijena: 15,00 €
Knjiga pod naslovom Duhovna skrb o bolesnima nastala je kao plod autorova dugogodišnjeg mukotrpnog djelovanja, odnosno osamnaestogodišnjeg iskustva na prostranom polju bolničkog zdravstvenog pastorala među bolesnima i umirućima, zdravstvenim i pomoćnim djelatnicima, rodbinom, skrbnicima i prijateljima bolesnih i umirućih, s kojima se često susretao i razgovarao. Knjiga čitatelje upućuje kako s dubokom radošću i čvrstom vjerom, bez ikakvih predrasuda treba prihvatiti svaki oblik bolesti, patnje, trpljenja i boli, bez obzira na stadij i napredovanje bolesti, te na duboko i trezveno razmišljanje o izvoru i uzroku bolesti, patnje, trpljena i boli, koja nas usmjeruje i približava Kristu Gospodinu kao vrhovnom Patniku, njegovoj i našoj Majci Mariji kao suputnici i supatnici koja nas prati na našem životom hodočasničkom križnom putu prema Nebu, odnosno vječnosti. Ovo je II. prošireno izdanje, prva knjigu o duhovnoj skrbi o bolesnima i umirućima tiskana je davne 2012. godine. Izdavač: Katolička izdavačka kuća i časopis Crkva u svijetu ISBN 978-953-8429-38-5 Uvez: Meki Broj stranica: 168 Jezik: Hrvatski Godina izdanja: 2024 Visina: 210 mm Širina: 135 mm Cijena: 15,00 €
Cilj ove knjige je da, prikazujući i uspoređujući metafizike petorice velikana metafizičke misli: Aristotela, svetoga Tome Akvinskoga, svetoga Bonaventure, blaženoga Dunsa Scotusa i Francisca Suáreza, iznjedri uvid u mogućnosti njihovih specifičnih metafizika. Iako sva petorica filozofa drže da je nužno da je temeljno počelo stvarnosti i svake njezine racionalnosti Bog, koji je metafizički radikalno različit od svih drugih bića, njihova objašnjenja te metafizičke razlike i odnosa između Prvog počela i ostalih bića čine njihove metafizike različito utemeljenima, time i bitno različitima. Izdavač: Katolička izdavačka kuća i časopis Crkva u svijetu ISBN 978-953-8429-37-8 Uvez: Meki Broj stranica: 170 Jezik: Hrvatski Godina izdanja: 2024 Visina: 210 mm Širina: 140 mm Cijena: 15,00 €
Još od prvih stoljeća kršćanske vjere na Istoku je Duh Sveti upalio nebrojene zvijezde, to jest svete i mudre ljude, koji su primjerom svoga života i naukom odlučnije krčili put k spoznaji Božjih otajstava i zajedništvu s Kristom. Vrlo sjajna i nikad ugašena zvijezda bio je i svećenik i monah sveti Grgur iz Nareka, učitelj i ures ljubljenog armenskog naroda. Ovaj znameniti teolog, mistik i pjesnik svojom evanđeoskom mudrošću i izvrsnim teološkim naukom nastavlja govoriti svome puku našega vremena i cijeloj Crkvi, koja ga još od davnine štuje kao sveca. Papa Franjo Izdavač: Katolički bogoslovni fakultet Sveučilišta u Splitu Katolička izdavačka kuća i časopis Crkva u svijetu ISBN 978-953-8429-34-7 (CuS) ISBN 978-953-7187-31-6 (KBF) Uvez: Meki Broj stranica: 188 Jezik: Hrvatski / Engleski Godina izdanja: 2024 Visina: 210 mm Širina: 135 mm Cijena: 20,00 €
Ova knjiga nije ni naličje ni izobličena teologija, već je samo nastala iz svijesti da kad stanemo pred Boga, uvijek smo sjenoviti u odnosu na njegov sjaj, uvijek smo samo naličje u odnosu na njegovo lice. Izdavač: Katolička izdavačka kuća i časopis Crkva u svijetu Biblioteka: Teologija ISBN: 978-953-8429-25-5 Uvez: Tvrdi Broj stranica: 184 Jezik: Hrvatski Godina izdanja: 2023 Visina: 195 mm Širina: 135 mm Cijena: 18,00 €
Autorska prava (c) 2023 Katolička izdavačka kuća i časopis Crkva u svijetu
Iz recenzija ... Osobitost knjige Kroz vatru i vodu. Kateheza i religiozni odgoj adolescenata i mladih u suvremenom svijetu je u interdisciplinarnom pristupu. Iz hrvatskog i njemačkog kuta gledanja „oslikan” je fenomen mladi, smješten u društveni, politički, kulturni i religijski kontekst. Uz vidljive razlike, autori osobito ističu zajedničke točke gledišta na razvojnu, sociološku i religijsku dinamiku mladih generacija u njemačkom i hrvatskom društvu. Odgojno-obrazovne probleme, među kojima osobito religiozni odgoj, autori promatraju kroz prizmu aktualnih globalnih problema: pandemije, ratnih sukoba, ekonomske krize, emigracijskog vala, porasta siromaštva i socijalne nejednakosti u svijetu. U religioznom odgoju i katehezi adolescenata i mladih, autori ističu važnost obitelji, škole, skupine vršnjaka, Crkve i župe zajednice. Knjiga Jadranke Garmaz i Hansa Mendla posvećena je proučavanju stanja i perspektiva religioznog odgoja i života mladih, i to u kontekstu cjelovitog rasta i sazrijevanja osobe. Ovo vrijedno djelo predstavlja izvrstan suvremeni doprinos razvitku religiozne pedagogije i katehetike u današnjem hrvatskom društvenom i pastoralnom kontekstu te će zasigurno pomoći razvitku kateheze u suvremenim prilikama. Izdavač: Katolički bogoslovni fakultet Sveučilišta u Splitu Katolička izdavačka kuća i časopis Crkva u svijetu Biblioteka: Crkva u svijetu ISBN: 978-953-7187-23-1 (CuS) ISBN: 978-953-8429-22-4 (KBF) Uvez: Meki Broj stranica: 212 Jezik: Hrvatski Godina izdanja: 2023 Visina: 210 mm Širina: 135 mm Cijena: 20,00 €
Teološko-pastoralna relevantnost internetskoga portal za evangelizacijsko poslanje Crkve
Doktorski rad „Teološko-pastoralna relevantnost internetskoga portala za evangelizacijsko poslanje Crkve“ analizira utjecaj Bitno.net -a na čitatelje i pri tome vrednuje sadržaj o papi Franji objavljen na istom. Rad se sastoji od četiri dijela. U prvom dijelu rada vrednujemo utjecaj interneta kao novog sredstva društvene komunikacije na Crkvu i svijet. Kroz drugi dio rada analiziramo bitne oznake teološko-pastoralnog govora pape Franje kako bi postavili temelje za vrednovanje članaka objavljenih na portalu o njemu. Treći dio rada posvećen je vrednovanju portala Bitno.net. Kroz intervjue s pojedincima angažiranim na portalu nastojimo prikazati kako je Bitno.net formiran, koja je njegova misija i vizija te na koji način redakcija portala vrednuje svoju ulogu unutar hrvatskog medijskog prostora. Četvrti dio rada podijeljen je u dva dijela tj. radi se o dva zasebna istraživanja. Prvo istraživanje provedeno je u obliku ankete među čitateljima na portalu Bitno.net. Ono se fokusira na ispitivanje čitateljskih navika, stavova i vjerničkog angažmana izvan portala Bitno.net. Pri tome ukazuje na postojanje pozitivnog utjecaja portala Bitno.net na informiranost čitatelj a o vjeri i vjerskim temama, formaciji vjerskih stavova te aktivnijeg življenje vjerničkog života prema njihovoj vlastitoj samoprocjeni. U vrednovanju svih navedenih aspekata dobivene rezultate uspoređujemo rezultatima prethodno provedenih istraživanja na portalu, kao i drugim relevantnim istraživanjima. Drugo istraživanje na portalu Bitno.net usmjereno je prema analizi sadržaja članaka s oznakom #papaFranjo. Kroz kvantitativnu i kvalitativnu analizu sadržaja u četiri aspekta (evangelizacijski, odgojni, dijaloški i teološko-pastoralni) ukazujemo na to u kojoj se mjeri redakcija portala oslanja na izvanjske izvore te na koji način izvještava o papi Franji. Pri analizi članaka osvrćemo se također na veće tematske cjeline kao i na pojedinačne slučajeve izvještavanja redakcije portala Bitno.net o papi Franji. Na ovaj način želimo utvrditi kakvu teološko-pastoralnu sliku jedan konkretni internetski portal formira o papi Franji te na koji način pridonosi evangelizacijskom poslanju Crkve unutar digitalnog prostora. Ovo je prvo istraživanje takve vrste na nacionalnoj razini koje pokušava analizirati utjecaj interneta i konkretnog vjerskog portala Bitno.net na čitatelje s fokusom na članke o papi Franji. Aktualnost ove teme raste s razvojem sredstava društvene komunikacije i pojavom novih katoličkih medija unutar hrvatskog medijskog prostora.
Internet; Bitno.net; papa Franjo; čitatelji portala Bitno
Autorska prava (c) 2024 Katolička izdavačka kuća i časopis Crkva u svijetu https://creativecommons.org/licenses/by-nc-sa/4.0/deed.hr
Knjiga pjesama Boja snova je knjiga svjedočanstava o životu vjernika koji se bori u svijetu sačuvati i posvjedočiti polog vjere, vjere Crkve u kojoj smo se krstili i u kojoj rastemo u svojoj vjeri. Autorica kroz pet ciklusa, Vrti se život, Marijin sjaj, Glinena posuda, Ja jesam, Kakva je ljubav, izražava mala poetska proživljena iskustva. Izdavač: Katolička izdavačka kuća i časopis Crkva u svijetu Biblioteka: Mala knjižica ISBN: 978-953-8429-26-2 Uvez: Meki Broj stranica: 108 Jezik: Hrvatski Godina izdanja: 2023 Visina: 200 mm Širina: 135 mm Cijena: 9,00 €
Iz recenzija ... Rukopis „Duh Sveti u povijesti spasenja“, kako upućuje i sam naslov knjige, donosi iscrpan premda sintetski govor o prisutnosti i djelovanju Duha Svetoga kroz cijelu povijest spasenja; od prvih iskustava Duha (ruaha Jahvina u Starom zavjetu, preko Novoga zavjeta pa kroz cijelu povijest Crkve do najnovijih vremena). Budući da je Duh Sveti, kako ga nazva jedan suvremeni teolog (H. U. von Balthasar) „nepoznati Bog“ ne postoji baš previše knjiga a ni članaka posvećenih Trećoj božanskoj osobi. Posebno vrijedan dio knjige je treći dio, koji je autor nazvao „Sustavna pneumatologija“, a koji izlaže govor o Duhu Svetome u otajstvu Trojstva, potom u otajstvu Isusa Krista, suodnos Duha Svetoga i Crkve te napokon o djelovanju Duha u životu pojedinog kršćanina. Zbog svega navedenog rukopis se predstavlja kao relevantan doprinos hrvatskoj teološkoj misli. Knjiga „Duh Sveti u povijesti spasenja“ namijenjena je u prvom redu svećenicima, katehetama, vjeroučiteljima, studentima teologije te svima koje zanima dublje poniranje u inače premalo istraženu temu djelovanja Duha Svetoga u povijesti spasenja. Izdavač: Katolički bogoslovni fakultet Sveučilišta u Splitu Katolička izdavačka kuća i časopis Crkva u svijetu ISBN 978-953-7187-25-5 (KBF) ISBN 978-953-8429-14-9 (CuS) Uvez: Tvrdi Broj stranica: 264 Jezik: Hrvatski Godina izdanja: 2023 Visina: 240 mm Širina: 170 mm Cijena: 24,90 €
Katalog izdanja Crkve u svijetu od 1972. do 2006. godine, priređen prigodom 40. obljetnice Crkve u svijetu, svjedoči o zauzetosti i trudu brojnih autora, urednika i suradnika okupljenih oko ovoga teološkog časopisa. Ovo je također svojevrsni nastavak izložbe svih izdanja naše nakladničke kuće, što je početkom travnja 2006. bila priređena u prostorijama KBF-a u Splitu.
Sveti Jeronim je jedan od velikih svetih otaca Zapada, te je ujedno i jedan od najupečatljivijih osobnosti cijelog patrističkog razdoblja. Riječ je o čovjeku koji je bio visoko obrazovan prema svim standardima antičkog svijeta u kojemu je živio, ali isto tako i odgojen u istinama katoličke vjere. Čovjek tako velikog iskustva bio je izvrstan duhovnik mnogima koji su od njega tražili savjet. A među onima koji su tražili savjet bilo je ljudi iz različitih slojeva, od mladih do starih, od djevica do oženjenih, od ljudi u crkvenim službama do onih na državnim položajima. Jeronim je za svakoga imalo prikladnu riječ zato što je uvijek u srcu i na usnama imao evanđeosku riječ, pa i onda kada je bila britka poput mača. Nauk koji je on iznosio nije bio njegov privatni nauk, već je bila riječ o prenošenju povjerenih objavljenih istina i autentičnog duhovnog iskustva. Izdavač: Katolički bogoslovni fakultet Sveučilišta u Splitu, centar Hieronymianum Katolička izdavačka kuća i časopis Crkva u svijetu ISBN 978-953-7187-20-0 (KBF) ISBN 978-953-8429-19-4 (CuS) Uvez: Meki Broj stranica: 80 Jezik: Hrvatski Godina izdanja: 2023 Visina: 210 mm Širina: 135 mm Cijena: 10,00 €
Dio svećeničkog poslanja su i javni nastupi u obliku raznih predavanja, tribina, duhovnih nagovora i sl. Ova knjiga donosi izabrani dio razgovora, od 2007. do 2023., autora s različitim novinarima i publicistima, u svjetovnim i crkvenim medijima, kako u onim tiskanima tako i u elektroničkima. Izdavač: Katolička izdavačka kuća i časopis Crkva u svijetu ISBN 978-953-8429-28-6 (CuS) Uvez: Tvrdi Broj stranica: 224 Jezik: Hrvatski Godina izdanja: 2024 Visina: 210 mm Širina: 135 mm Cijena: 19,90 €
Zanimanje: liječiti, olakšati, ohrabriti
...Knjiga cjelovito pristupa životu u njegovu rasponu od začeća pa do smrti, pod tjelesnim, duševnim i duhovnim vidikom. Već u naslovu istaknuta je nova zanimljiva definicija, novo pojašnjenje struke: liječiti, olakšati, ohrabriti. Zahtjevna je zadaća onoga koji iscjeljuje i ozdravlja, ublažava boli i terete, i daje nadu i utjehu. Knjiga ima naročitu vrijednost jer dolazi iz života – za život, iz prakse jednog liječnika za kolege u struci i za njihove pacijente. Taj susret dviju osoba, liječnika i pacijenta, sasvim je naročite vrste, sa sasvim naročitim posljedicama za jednoga i drugoga. Imamo samo jedan život i u tom životu odlučujemo o našem daljnjem životu u budućnosti, i o onom u vječnosti. ... Izdavač: Hrvatsko katoličko liječničko društvo Katolički bogoslovni fakultet Sveučilišta u Splitu Katolička izdavačka kuća i časopis Crkva u svijetu Biblioteka: Signa Cordis Urednici izdanja: Rok Čivljak, Ivan Bodrožić Prijevod: Petra Čavka ISBN: 978-953-8429-13-2 (CuS) ISBN: 978-953-7187-27-9 (KBF) ISBN: 978-953-55125-6-1 (HKLD) Uvez: Meki Broj stranica: 180 Jezik: Hrvatski Godina izdanja: 2024 Visina: 205 mm Širina: 135 mm Cijena: 14,99 €
liječnički poziv, etika, liječenje, ljudski život
Meliton je kršćanski pisac iz 2. st., plodan i priznat teolog, najjači predstavnik prvotne maloazijske kršćanske teologije, čije naslijeđe je uglavnom izgubljeno. Knjiga Homilija ima dva velika dijela. U prvom dijelu riječ je o tipološkom tumačenju židovske Pashe kako bi se pokazala vrijednost kršćanske Pashe dok se u drugom dijelu govori o kršćanskoj Pashi. Izdavač: Katolički bogoslovni fakultet Sveučilišta u Splitu Katolička izdavačka kuća i časopis Crkva u svijetu Biblioteka: Mala knjižica Prijevod: Josip Knežević ISBN: 978-953-7187-26-2 (CuS) ISBN: 978-953-8429-27-9 (KBF) Uvez: Meki Broj stranica: 52 Jezik: Hrvatski Godina izdanja: 2023 Visina: 205 mm Širina: 135 mm Cijena: 12,00 €
Meliton Sardski, krščanstvo, židovstvo, Uskrs, Muka Kristova, spasenje
Vrijeme, prostor i duhovnost: benediktinsko monaštvo i njegovo nasljeđe
Zbornik radova Međunarodnog znanstvenog skupa povodom 11 stoljeća prisutnosti benediktinki S. Marije u Zadru ... iz recenzije S obzirom da je knjiga zbornik radova koji su plod organiziranog međunarodnog znanstvenog simpozija u povodu 11 stoljeća prisutnosti benediktinki svete Marije u Zadru knjiga koju preporučamo za objaviti ima nemjerljivu povijesnu vrijednost. Tu mislimo u prvom redu na njezin oblik pisanog traga i svjedočanstva višestoljetne, tisućljetne hrvatske kulture vezane za kršćanstvo odnosno katoličanstvo i tragove hrvatske pismenosti koja seže u daleku prošlost čime se pokazuje povezanost s tadašnjim fenomenom sveprisutnog benediktinskog utjecaja na razvoj Europe, njezine kulture i pismenosti. Samostan benediktinki sv. Marije u Zadru je samo jedna od mnogobrojnih benediktinskih zajednica razasutih i prisutnih po čitavoj Europi tijekom proteklih stoljeća čija se prisutnost nastavlja i danas, i čije nasljeđe iz prošlosti može postati i poticaj u sadašnjosti i budućnosti. Svi ovi i mnogi drugi detalji obrađeni su u pojedinim člancima zbornika radova na hrvatskom, engleskom i talijanskom jeziku. Izdavač: Katolički bogoslovni fakultet Sveučilišta u Splitu Katolička izdavačka kuća i časopis Crkva u svijetu Urednici izdanja: Ivan Bodrožić, Darko Rapić ISBN 978-953-7187-29-3 (KBF) ISBN 978-953-8429-12-5 (CuS) Uvez: Tvrdi Broj stranica: 472 Jezik: Hrvatski, Engleski, Talijanski Godina izdanja: 2024 Visina: 240 mm Širina: 170 mm Cijena: 30,00 €